
Lifesaver I etapi analüüsi- ja arendustööd

1. Töö sisu 
Töö eesmärk on teostada LifeSaver hädaabiteenuste platvormi Moodul 0 „Põhiplatvorm“ ja Moodul 1 „Kiirabiteenuste katvuskaart“ analüüs- ja arendustööd
1.1. Moodul 0 „Põhiplatvorm“
· detailanalüüsi teostamine põhiplatvormi funktsionaalsuste, andmevoogude, liidestuste, kasutajarollide ja tehnilise lahenduse täpsustamiseks;
· LifeSaveri tarkvaralahenduse baasinfrastruktuuri prototüübi arendamine viisil, mis võimaldab platvormile järk-järgult lisada uusi mooduleid ja funktsionaalsusi;
· platvormi toimimiseks vajaliku andmete pärimise, vastuvõtmise, töötlemise, salvestamise ja kasutamise võimekuse loomine ulatuses, mis on vajalik Moodul 1 realiseerimiseks;
· Moodul 1 jaoks vajalike andmeallikate liidestamise või muu andmete laadimise lahenduse realiseerimine vastavalt analüüsi käigus kinnitatud andmekoosseisule ja andmete kättesaadavusele;
· lahenduse kasutamiseks vajalike üldiste kasutajaliidese, ligipääsuõiguste ja tehniliste baasvõimekuste realiseerimine vastavalt detailanalüüsi tulemile;
· lahenduse testimine, dokumenteerimine ja tellija keskkonda paigaldamiseks vajalik ettevalmistus.
1.2. Moodul 1 „Kiirabiteenuste katvuskaart“
· detailanalüüsi teostamine katvuskaardi funktsionaalsuste, andmevoogude, liidestuste, kasutajarollide ja tehnilise lahenduse täpsustamiseks;
· kiirabiteenuste katvuskaardi prototüübi arendamine, mis visualiseerib ja võimaldab hinnata Eesti kiirabiteenuse katvust strateegilise juhtimise eesmärgil;
· EMS-i kiirabibaaside, brigaadide ja muude analüüsi käigus kinnitatud oluliste andmete kuvamine kaardil;
· Kiirabiteenuse kokkulepitud hetkeolukorra mõõdikute alusel arvutuslike tulemuste kuvamine;
· detailanalüüsi käigus kättesaadavaks osutunud väliste andmete kasutamine hetkeolukorra hindamisel;
· dünaamilise ja võimalikult reaalajalähedase ülevaate loomine Eesti EMS süsteemi kohta;
· katvuse info visualiseerimine vastavalt detailanalüüsi käigus kinnitatud kasutuslugudele ja andmete kättesaadavusele;
· kasutajaliidese ja kaardivaadete realiseerimine vastavalt detailanalüüsi käigus loodud prototüübile ning kokkulepitud kasutuslugudele.
· lahenduse testimine, dokumenteerimine ja tellija keskkonda paigaldamiseks vajalik ettevalmistus.

2. Projekti tulemid

Lepingu tulemusena valmib LifeSaveri põhiplatvorm ja kiirabiteenuste katvuskaart. Põhiplatvorm loob tehnilise aluse andmete koondamiseks, töötlemiseks ja järgnevate moodulite lisamiseks. Katvuskaart võimaldab koondada ja visualiseerida kiirabiteenuse katvuse hindamiseks vajalikku infot ning toetab teenuse kättesaadavuse ja ressursside paiknemise andmepõhist analüüsi. Lahendus realiseeritakse ärianalüüsi käigus kinnitatud andmekoosseisu, kasutuslugude ja tehnilise arhitektuuri alusel.
Töö tulemid, sh tehniline lahendus, liidestused, seadistused, testid ja vajalik dokumentatsioon, antakse üle tellijale nõuetekohaselt dokumenteerituna Confluence’i keskkonnas sellises ulatuses, et lahendust oleks võimalik edasi arendada ja järgmiste moodulitega laiendada.
Käesolevas tehnilises kirjelduses toodud tööde loetelu ja valdkonnad ei ole ammendavad. Projekti käigus võivad tellija vajadustest, õigusaktide muudatustest, tehnilistest riskidest, integratsioonide täpsustumisest või kasutajatagasisidest tulenevalt lisanduda täiendavaid töid, mida käesolevas nimekirjas ei ole eraldi nimetatud. Lisanduvad tööd fikseeritakse tööülesannetes (nt Jira piletites) ning tellitakse vastavalt hankelepingu/raamlepingu tingimustele.

3. Tööde teostamise tähtaeg
3.1. Valminud analüüsi -ja arendustööd antakse üle hiljemalt 31.01.2027 üleandmise-vastuvõtmise aktiga. 
3.2. Üle antavad tööd peavad olema täitja poolt nõuetekohaselt dokumenteeritud.
3.3. Poolte kokkuleppel määratakse töödele vahetähtajad, mis fikseeritakse töödega seotud Jira piletites. 

